钦定古今图书集成/理学汇编/经籍典/第088卷 > 日知录 > 《继之者善也成之者性也》
## 钦定古今图书集成/理学汇编/经籍典/第088卷 > 日知录 > 《继之者善也成之者性也》

“惟天之命，于穆不已”，继之者善也；“天下雷行，物与无
妄”，成之者性也。是故天有四时，春秋冬夏，风雨霜露，
无非教也；地载神气，神气风霆，风霆流形，庶物露生，
无非教也。

“天地絪缊，万物化醇。善之为言犹醇也。”曰：“何以谓之
善也？”曰：“诚者天之道也，岂非善乎？”